от страна на ПКНР и Sinosure при определянето на подходяща пазарна стойност на премията за застраховането, предоставяно на производителите на ФВ изделия, Комисията прибягна до използване на наличните факти.
 (253)
 Комисията счита, че най-подходящият ориентир, за който е налична информация, са ставките на премиите, прилагани от Експортно-импортната банка на Съединените американски щати (по-нататък наричана „Ex-Im Bank“). Според публично достъпна информация (78) Ex-Im Bank е официалната агенция за експортно кредитиране на федералното правителство на САЩ и се издържа самостоятелно. Дейностите на Ex-Im Bank включват застраховане на експортни кредити и други дейности, като например гарантиране на текущи активи и на заеми (финансиране на конкретен купувач). Нейната мисия е създаването и оказването на подкрепа за работни места в САЩ чрез подпомагане на американския износ за международни купувачи. Ex-Im Bank действа като държавна корпорация на Конгреса на Съединените щати. Следователно са налице редица сходства със Sinosure и се счита, че банката е подходяща референтна институция.
 (254)
 Размерът на референтната премия е бил изчислен въз основа на действителния размер на таксите, събрани за износ към страни от ОИСР, за целия набор политики, с 90 % обхват на застрахователната сума и период от 120 дни. Действителният размер на премията се равнява на средната стойност на медианата за петте различни категории чуждестранни купувачи в зависимост от тяхната платежоспособност и риск от неизпълнение на задълженията. Това е най-близкият наличен референтен показател за изчисляване на премията, която производителите на разглеждания продукт биха били принудени да заплатят на пазара.
 (255)
 Размерът на ползата бе изчислен въз основа на информацията, представена от ПКНР, и във връзка с размера на изплатените от Sinosure през РП суми за застраховане на експортни кредити и таксите за такова застраховане. Информацията за Sinosure, предоставена от съдействащите дружества, не беше използвана, тъй като беше ясно, че информацията, предоставена от ПКНР, е по-пълна (например някои дружества не съобщиха в отговорите си на въпросника за предоставеното им от Sinosure третиране или не го обявиха по време на проверката на място).
 (256)
 Що се отнася до заплащането на част от застрахователната премия от местните власти, ползата се изчислява като равна на размера на отстъпките и безвъзмездните помощи, предоставени на включените в извадката дружества през РП.
 (257)
 Процентът на субсидията, определена по отношение на тази схема през РП за включените в извадката производители износители, възлиза на:
 Експортни гаранции и застраховки
 Дружество/група
 Процент на субсидията
 Wuxi Suntech Power Co. Ltd и свързани дружества
 0,58 %
 Yingli Green Energy Holding Company и свързани дружества
 0,95 %
 Changzhou Trina Solar Energy Co. Ltd Solar Group и свързани дружества
 0,71 %
 JingAo Group и свързани дружества
 0,50 %
 Jiangxi LDK Solar Hi-tech Co. Ltd и свързани дружества
 0,39 %
 Delsolar (Wujiang) Ltd. и свързани дружества
 0,00 %
 Renesola Zhejiang Ltd
 Renesola Jiangsu Ltd
 0,63 %
 Jinko Solar Co. Ltd и свързани дружества
 0,00 %
 3.4.1.5. Ползи, предоставяни посредством предоставяне на достъп до офшорни холдингови дружества и изплащане на заема от правителството
 (258)
 Разследването потвърди, че през периода на разследване не са били получени ползи по програмата от включените в извадката дружества.
 3.4.2. Програми за отпускане